# ROMANIA

JUDEŢUL MUREŞ

# COMUNA ACĂȚARI

# CONSILIUL LOCAL

#

**H O T Ă R Â R E A Nr.10**

**9 februarie 2024**

**privind înființarea și delegarea gestiunii prin concesiune a Serviciului public pentru gestionarea câinilor fără stăpân din comuna Acățari**

 Consiliul local al comunei Acățari;

 Având în vedere referatul de aprobare a Primarului comunei Acățari nr.710/2024 , raportul compartimentului de resort nr. 717/2024

Analizând temeiurile juridice, respectiv prevederile:

- art. 35 alin. (2) din Legea finanţelor publice locale nr. 273/2006, cu modificările şi completările ulterioare;

- art. 1 alin. (1) și art. 2 alin. (4) din Ordonanța de Urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

 - art. 3 alin. (3) și art. 8 din Normele metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, aprobate prin Hotărârea Guvernului nr. 1059/2013, cu modificările și completările ulterioare;

- art. 1 alin. (1) prin Legea nr. 205/2004 privind protecţia animalelor, republicată, cu modificările și completările ulterioare;

 - art. 1 – 16 din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare;

- Ordonanța de Urgență a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările și completările ulterioare;

- Normele metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, aprobate prin Hotărârea Guvernului nr. 867/2016, cu modificările și completările ulterioare;

- art. 3 alin. (1) lit. m), art. 5 pct.1 lit. b), art. 7 alin. (1), art. 10 și art. 28 lit. f) și lit. j) din Ordonanța Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;

- art. 3 alin. (1) din Normele privind identificarea şi înregistrarea câinilor cu stăpân, aprobate prin Ordinul Președintelui Autorității Naționale Sanitare Veterinare și pentru Siguranța Alimentelor nr. 1/2014, cu modificările și completările ulterioare; -

 - art. 7 din Legea nr. 52/2003 privind transparenţa decizională în administraţia publică, republicată, cu modificările ulterioare;

- art. 87 alin. (5), art. 129 alin. (1), alin. (2) lit. c) și alin. (6) lit. a) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;

În temeiul prevederilor art. 139 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;

 H o t ă r ă ș t e :

Art. 1. Se aprobă înființarea Serviciului public pentru gestionarea câinilor fără stăpân din comuna Acățari, județul Mureș.

Art. 2. Se aprobă delegarea gestiunii prin concesiune a Serviciului public pentru gestionarea câinilor fără stăpân din comuna Acățari, prin licitație publică, numai către persoane juridice, asociaţii sau fundaţii care desfăşoară activităţi în domeniul protecţiei animalelor.

Art. 3. Se aprobă Studiul de fundamentare privind delegarea gestiunii Serviciului public pentru gestionarea câinilor fără stăpân din comuna Acățari, conform anexei nr. 1, care face parte integrantă din prezenta hotărâre.

Art. 4. Se aprobă Caietul de sarcini privind delegarea gestiunii prin concesiune a Serviciului public pentru gestionarea câinilor fără stăpân din comuna Acățari, conform anexei nr. 2, care face parte integrantă din prezenta hotărâre.

Art. 5. Se aprobă Regulamentul de organizare și funcționare al Serviciului public pentru gestionarea câinilor fără stăpân din comuna Acățari, conform anexei nr. 3, care face parte integrantă din prezenta hotărâre.

Art. 6. Se aprobă contractul-cadru de delegare a gestiunii prin concesiune a Serviciului public pentru gestionarea câinilor fără stăpân din comuna Acățari, conform anexei nr. 4, care face parte integrantă din prezenta hotărâre.

Art. 7. Se mandatează Primarul comunei Acățari cu semnarea contractului de delegare a gestiunii prin concesiune a Serviciului public pentru gestionarea câinilor fără stăpân din comuna Acățari.

Art. 8. Cu data adoptării prezentei hotărâri, orice alte prevederi contrare, incidente în speță, își încetează valabilitatea.

Art. 9. Cu ducerea la îndeplinire a prevederilor prezentei hotărâri se încredințează viceprimarul comunei și angajații Poliției Comunitare Acățari.

Art. 10. Secretarul general al comunei va asigura comunicarea prezentului act administrativ la nivelul persoanelor , autorităților și instituțiilor publice interesate, precum și aducerea sa la cunoștință publică, conform prevederilor legale.

Preşedinte de şedinţă,

 Veres Gaspar-Ervin

Contrasemnează,

 Secretar general,

 Jozsa Ferenc